У Вікіпедыі ёсць артыкулы пра іншых асоб з прозвішчам Бабко.

**Ігар Бабко** (нар. 9 верасня 1985, Воса, Кобрынскі раён) — беларускі футбаліст, паўабаронца стаўбцоўскага «Кронана».

Клубная кар’ера
---------------

Ігар Бабко з’яўляецца выхаванцам ганцавіцкага футбола. Кар’еру пачаў у мясцовым клубе «Харчавік», які выступаў у першынстве Брэсцкай вобласці.

Пасля паступіў у БДУФК. Падчас вучобы выступаў у Другой лізе за такія клубы, як «Кобрын», мінскі СКВІЧ і пастаўскі ПМЦ. У 2007 разам з ПМЦ выйграў Другую лігу і на наступны сезон гуляў у Першай лізе, але пасля заканчэння сезона 2008 пастаўскі клуб быў расфармаваны.

Перад пачаткам сезона 2009 праходзіў прагляд у «Баранавічах», але ў выніку пачаў сезон у складзе «Гарадзеі». Адгуляўшы за гарадзейцаў паўсезона, пайшоў служыць у армію.

### «Слуцк»

Пасля вяртання з арміі ў сярэдзіне 2010 года трапіў на прагляд у клуб «Слуцкцукар», які на той момант гуляў у Другой лізе, і ў выніку стаў іграком клуба. Па выніках сезона 2010 «Слуцкцукар» выйшаў у Першую лігу і змяніў назву на «Слуцк».

У складзе «Слуцка» на працягу трох гадоў гуляў у Першай лізе. У сезоне 2012 канчаткова замацаваўся ў аснове, а ў 2013 годзе стаў адным з лідараў каманды, забіўшы за сезон 6 галоў і аддаўшы 12 галявых перадач, што дапамагло «Слуцку» перамагчы ў Першай лізе.

У сезоне 2014 Ігар разам са «Слуцкам» дэбютаваў у Вышэйшай лізе, выступаючы на пазіцыі левага паўабаронцы. У першай палове сезона выступаў не вельмі паспяхова, часам заставаўся на лаўцы запасных, але ўлетку трывала замацаваўся ў аснове. У выніку з 6 галявымі перадачамі стаў найлепшым распасоўшчыкам «Слуцка» ў сезоне.

У снежні 2014 падоўжыў кантракт са «Слуцкам» яшчэ на два гады. У сезоне 2015 ужо трывала замацаваўся ў якасці асноўнага левага паўабаронцы случан. У чэрвені 2016 года стаў капітанам «Слуцка». У снежні 2017 года зноў падоўжыў кантракт са слуцкім клубам. У сезоне 2018 працягваў выступаць у стартавым складзе, аднак у верасні атрымаў траўму, вярнуўся на поле толькі ў апошнім матчы сезона 2 снежня. У снежні 2018 года падпісаў новае пагадненне са случанамі.

Сезон 2019 пачынаў у стартавым складзе случан, аднак пазней выбыў з-за траўмы і не з’яўляўся на полі да канца сезона. У снежні 2019 года падоўжыў кантракт з клубам. З-за траўм мала выхадзіў на поле і ў сезоне 2020. У студзені 2021 года падпісаў новае пагадненне са «Слуцкам». У сезоне 2021 не маў трывалага месца ў складзе, часцей выхадзіў на замену ці заставаўся на лаўцы запасных.

### «Баранавічы»

У студзені 2022 года пасля 11 гадоў у клубе пакінуў «Слуцк» і неўзабаве стаў іграком «Баранавічаў». Трывала з’яўляўся ў стартавым складзе каманды. У лістападзе 2022 года па заканчэнні кантракта пакінуў «Баранавічы».

### «Кронан»

Сезон 2023 пачаў у Другой лізе ў складзе стаўбцоўскага «Кронана».

Дасягненні
----------

* Беларусь Пераможца Другой лігі чэмпіянату Беларусі: 2007
* Беларусь Пераможца Першай лігі чэмпіянату Беларусі: 2013

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2006 | Д3 | Кобрын | Беларусь | 12 | 2 |
| 2007 (1) | Д3 | СКВІЧ | Беларусь | 10 | 0 |
| 2007 (2) | Д3 | ПМЦ | Беларусь | 17 | 0 |
| 2008 | Д2 | ПМЦ | Беларусь | 26 | 2 |
| 2009 (1) | Д3 | Гарадзея | Беларусь | 12 | 0 |
| 2010 (2) | Д3 | Слуцкцукар | Беларусь | 15 | 0 |
| 2011 | Д2 | Слуцк | Беларусь | 26 | 1 |
| 2012 | Д2 | Слуцк | Беларусь | 27 | 3 |
| 2013 | Д2 | Слуцк | Беларусь | 30 | 6 |
| 2014 | Д1 | Слуцк | Беларусь | 30 | 0 |
| 2015 | Д1 | Слуцк | Беларусь | 26 | 2 |
| 2016 | Д1 | Слуцк | Беларусь | 26 | 3 |
| 2017 | Д1 | Слуцк | Беларусь | 26 | 1 |
| 2018 | Д1 | Слуцк | Беларусь | 21 | 1 |
| 2019 | Д1 | Слуцк | Беларусь | 8 | 0 |
| 2020 | Д1 | Слуцк | Беларусь | 8 | 0 |
| 2021 | Д1 | Слуцк | Беларусь | 11 | 1 |
| 2022 | Д2 | Баранавічы | Беларусь | 17 | 3 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Igor Bobko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑  Интервью Игоря Бобко ганцевичской газете «Савецкае Палессе»
4. ↑  «Слуцк» продлил контракты с Алисейко, Лесько и Бобко
5. ↑  "Слуцк" продлил контракты с шестью футболистами и расстался с Дударем
6. ↑  Бобко, Кибук и Панкратов продлили контракты со "Слуцком"
7. ↑  "Слуцк" продлил контракт с Бобко
8. ↑  Велько, Бобко и Семенов продлили контракты со "Слуцком"
9. ↑  Игорь Бобко расстался со "Слуцком" после проведенных в клубе 11 лет
10. ↑  Игорь Бобко стал игроком "Барановичей"
11. ↑  Игорь Бобко расстался с "Барановичами"
12. ↑  93 беларускія футбалісты выступілі з асуджэннем гвалту ВІДЭА

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |